**E L Ő T E R J E S Z T É S**

**Szombathely Megyei Jogú Város Önkormányzata Közgyűlésének**

**2025. január 30-i ülésére**

**Javaslat Szombathely Megyei Jogú Város Önkormányzata 2024. évi költségvetéséről szóló 8/2024. (III.5.) önkormányzati rendelet III. számú módosításának megalkotására**

A ***költségvetési rendelet III. számú*** módosítása tartalmazza a központi támogatásokból, a támogatásértékű működési bevételekből származó többletbevételeket, a működéshez kapcsolódó többletbevételeket, a finanszírozási műveletek bevételeit, a polgármesteri rendelkezések alapján történt előirányzat átcsoportosításokat, az eddigi közgyűlési - bizottsági döntések végrehajtását, az egyéb előirányzat átcsoportosításokat, valamint az intézmények által benyújtott saját hatáskörű előirányzat módosítási kérelmeket. Megtörtént a 2024. év zárását követően a költségvetési források rendezése is.

Az Önkormányzat a 2024. évi fegyelmezett gazdálkodással, helyi adóban elért többletbevételekkel, további vagyonértékesítésekkel 447.127 eFt összegű pozitív egyenleget ért el, mellyel tudja javítani a 2025. évi költségvetés finanszírozását.

A jogalkotásról szóló 2010. évi CXXX. törvény (a továbbiakban: Jat.) 17. §-a értelmében a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a képviselő-testületet tájékoztatni kell. A költségvetési rendelet módosításának tervezete esetében is elkészítettük a hatásvizsgálatot. A tervezet társadalmi, gazdasági és költségvetési hatásait a költségvetési rendelettervezethez fűzött indokolás tartalmazza. Környezeti és egészségi következményekkel nem kell számolni. Az adminisztratív terhek nem nőnek.

A rendeletmódosítás megalkotásának szükségességét, a jogalkotás elmaradásának várható következményeit pedig az államháztartásról szóló 2011. évi CXCV. törvény (a továbbiakban: Áht.) és egyéb jogszabályi előírások szabályozzák.

A jogszabály alkalmazásához szükséges személyi, szervezeti, tárgyi és pénzügyi feltételek rendelkezésre állnak.

Az előzetes hatásvizsgálat eredményének mérlegelése alapján a rendeletmódosítás megalkotása a szabályozási cél eléréséhez feltétlenül szükséges.

Kérem a Tisztelt Közgyűlést, hogy a rendelet tervezetét megtárgyalni és a rendeletet megalkotni szíveskedjék.

**Szombathely, 2025. január „ ”**

**/: Dr. Nemény András :/**